27.12.2022
RO
Jurnalul Oficial al Uniunii Europene
C 493/323 Miercuri, 8 iunie 2022
Textul propus de Comisie
Amendamentul
În cadrul raportării, Comisia ia în considerare toți factorii care contribuie la un progres eficient din punctul de vedere al costurilor în direcția neutralității climatice până în 2050.
Aceasta include introducerea de vehicule cu emisii zero și cu emisii scăzute, progresele înregistrate în ceea ce privește realizarea obiectivelor privind instalarea infrastructurii de reîncărcare și de realimentare, astfel cum se prevede în Regulamentul privind infrastructura pentru combustibili alternativi, contribuția poten­ țială a tehnologiilor de inovare și a combustibililor alternativi durabili la realizarea unei mobilități neutre din punctul de vedere al impactului asupra climei, impactul asupra con­ sumatorilor, progresele înregistrate în cadrul dialogului social, precum și aspecte care să faciliteze în continuare o tranziție viabilă din punct de vedere economic și justă din punct de vedere social către o mobilitate rutieră cu emisii zero;
În cadrul raportării, Comisia ia în considerare toți factorii care contribuie la un progres eficient din punctul de vedere al costurilor în direcția neutralității climatice până în 2050.
Aceasta include:
(a) progresele înregistrate în ceea ce privește introducerea de vehicule cu emisii zero și cu emisii scăzute, precum și în ceea ce privește accesibilitatea și eficiența lor energetică;
(b) impactul asupra consumatorilor, în special asupra celor cu venituri mici și medii, și ritmul de adoptare a vehiculelor cu emisii zero și cu emisii scăzute în aceste segmente de consumatori, precum și disponibilitatea și domeniul de aplicare al măsurilor la nivelul Uniunii, al statelor membre și la nivel local pentru a sprijini această adoptare;
(c) piața vehiculelor de ocazie;
(d) progresele înregistrate în ceea ce privește instalarea suficientă a infrastructurii publice și private de reîncărcare și de realimentare, inclusiv progresele înregistrate în ceea ce privește realizarea obiectivelor prevăzute în Regulamentul privind infrastructura pentru combustibili alternativi și în Directiva 2010/31/UE a Parlamentului European și a Consiliului (1a), dar fără a se limita la acestea;
(e) progresele înregistrate în ceea ce privește creșterea cantității de energie din surse regenerabile în Uniune, în conformitate cu Directiva (UE) 2018/2001;
(f) contribuția potențială a tehnologiilor de inovare și a com­ bustibililor alternativi durabili, inclusiv a combustibililor sintetici, la realizarea neutralității climatice în sectorul transporturilor;
(g) emisiile generate pe durata ciclului de viață de autotu­ rismele noi și de vehiculele utilitare ușoare noi introduse pe piață, utilizând metodologia adoptată în conformitate cu articolul 7 alineatul (10);